hu hu hu hu en en hu sv de en en hu hu hu hu it en pt hu hu hu hu hu hu hu hu hu en hu hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Nyílt bankolás, ahogy a profik csinálják | FinTechZone
írta NÉMETH MONIKA | 2022. 08. 16. | API bankolás, Nemzetközi digitális bankolás, Open banking, Összes hír
API bankolás | API-first | BaaS | Bank-as-a-Service | digitális ökoszisztéma | embedded finance | fintech | nyílt bankolás | open banking
A nyílt bankolás (open banking) és az API alapú pénzügyi megoldások világszerte egyre népszerűbbek. Európa és az Egyesült Királyság az API platformok és megoldások tekintetében ma még az élen jár, de Ázsia és Latin-Amerika rakéta sebességgel jön fel. A bankok világszerte új API alapú üzleti modellekkel kísérleteznek: a Deutsche Bank a beágyazott pénzügyi megoldásokban (embedded finance, BNPL), a szingapúri DBS bank, a Banco do Brasil és a Starling Bank a nyílt pénzügyi piacterekben látja a bankolás jövőjét – derül ki a Platformable 2022. második negyedévében végzett kutatásából. A bankok jövőjével és a jövő digitális bankolásával részletesen is foglalkozunk 2022. október 12-én a hatodik FinTechShow-n.
Az adatelemzésekkel és digitális folyamatok kialakításával foglalkozó spanyol startup globális felmérése szerint jelenleg 1 578 nyílt banki API platform működik, amelyeken 5 564 API érhető el. [A Magyarországon elérhető, nyílt bankolásra épülő megoldásokat bemutató “Nyílt bankolás Magyarországon | Megoldások és lehetőségek” c. FinTechZone kiadvány itt érhető el.]
Európában az összes platform 73,5%-a, közel 1 160 API platform működik, melyek összesen 2 537 API terméket kínálnak. Bár Európa vezető szerepe ma még megkérdőjelezhetetlen, a platformok számának növekedése az elmúlt 1 évben lelassult, alig 3 %-os mértéket mutat. Ezzel szemben az APAC és a LATAM régiókban nagyon gyors a növekedés (44% illetve 24 %), részben annak köszönhetően, hogy a szabályozás eredményeként az üzleti környezet kiszámíthatóbb lett.
Az európai platformokon túlnyomó részben (80%) a szabályozás által előírt API-k (PSD2-es API-k) érhetők el, de látható méretekben növekszik a piaci alapokon fejlesztett és kínált API megoldások száma is. Ígéretes a KYC (know-your-customer), az ügyfélazonosításhoz, -hitelesítéshez, valamint a hitelezéshez, kereskedéshez kapcsolódó API-k számának növekedése is.
Az API-k diverzifikálódása és az API alapú megoldások sokszínűsége hozzájárul új nyílt bankolási modellek kialakulásához, és a fintech megoldások számának növekedéséhez.
Tanulmány: Nyílt bankolás Magyarországon | Megoldások és lehetőségek, 2021. december
Terjed a nyílt bankolás Magyarországon. A könyvelést egyszerűsíti az új szolgáltatás, 2022.07.21.
3 alaptrend, amely felforgatja a bankszektort a következő években, 2021.12.30.
Újabb kihívás akadályozhatja a nyílt bankolás terjedését Magyarországon, 2021.12.16.
Új üzleti modellekkel kísérleteznek a bankok
Egyre több bank keres újabb bevételi lehetőségeket és kísérletezik nyílt bankoláson alapuló üzleti modellekkel. A felmérés rámutatott arra, hogy az üzleti kockázatvállalás még mindig alacsony a bankoknál, így többségében olyan modelleket keresnek, ahol az ügyfél- és a partnerkapcsolat is a banknál marad.
Példák a szabályozói megfelelésen túlmutató nyílt banki modellekre:
Prémium API hozzáférés: API hozzáféréseket, vagy API alapú termékeket piaci feltételek mellett kínál a bank a harmadik feles szolgáltatóknak.
Partner API-k: A bankok nem-versenyző fintech megoldásokat keresnek, melyekkel saját ügyfeleiket szolgálhatják ki. Az ilyen megoldásokat nyújtó fintech cégek számára hozzáférést biztosítanak a szolgáltatás nyújtásához szükséges API-khoz.
Banking-as-a-Service (BaaS): A bank a legalapvetőbb funkciókhoz white-label hozzáférést nyújt a fintech cégek, nagyvállalatok számára, amelyek ezekre az API-kra építik fel saját szolgáltatásaikat. A bank számára a BaaS új bevételi forma és egyben a saját infrastruktúrájának nagyobb kihasználtságát is jelenti.
Pénzügyi szolgáltatások piactere: A bank saját és harmadik feles szolgáltatók alkalmazásait, megoldásait használja szolgáltatási portfóliójának növeléséhez, illetve kínálja külső szolgáltatások kialakításához.
Alkonyattól pirkadatig. Open banking körkép a bankszektorból, 2019.01.09.
Elérhetővé vált a Mastercard nyílt bankolást támogató megoldása Magyarországon, 2021.10.13.
Májustól új lendületet vehet a nyílt bankolás Magyarországon, 2021.04.29.
#1 Starling Bank: Bank-as-a-Platform modell
A brit Starling API piactere Európában a legfejlettebb és globális szinten a szingapúri DBS bankkal osztozik a világelső címen. A Starling API piacterén évek óta elérhető már a Banking-as-a-Platform (BaaP) együttműködési forma, amelynek keretében többek között kereskedők, e-kereskedők, fintech cégek számára pénzügyi szolgáltatásaik kialakításához biztosít API hozzáféréseket.
A társaságok a Starling API piacterén kiválaszthatják a számukra szükséges modulokat, termék-elemeket, melyekkel például egyedi megtakarítási számlát, folyószámlát, betéti kártyát kínálhatnak az ügyfeleknek. A cégek a Starling banki engedélyét használják, így elkerülik a hosszadalmas engedélyezési procedúrát.
Az első BaaP partnerséget négy éve jelentette be a bank a Raisin online megtakarítási piactérrel. A Raisin a Starling API-k segítségével ügyfelei számára folyószámlát nyit, amelyen az ügyfelek betéteket gyűjtenek. A Raisin ezeket a betéteket kihelyezi a saját online piacterén lévő bankoknál. A fogyasztók így nemcsak a Starling, hanem más bankok megtakarítási kínálataiból is válogathatnak. A Raisin új ügyfelei ugyanakkor Starling ügyfelek is lesznek (legalább) a betéti számla vonatkozásában.
Hogyan építsünk digitális bankot? Exkluzív interjú a Starling Bank és a Monzo társalapítójával, 2021.11.15.
Így építenek digitális bankot mások: Starling Bank, 2019.06.20.
Ki, hogyan épít fintech bankot? Megismertük a Starling Bank titkos receptjét, 2017.11.27.
#2 Banco do Brasil (BB): API alapú nyílt piactér
A Banco do Brasil API programja két pilléren áll. Az egyik pillér egy nyílt ökoszisztéma, mely a BB nyílt pénzügyi API termékeit kínálja harmadik feles szolgáltatóknak, a másik a bank saját API portfóliója, mely BaaS modellben, vagy kétoldalú együttműködések keretében érhető el. A brazil bank jelenleg 20 API-t kínál, melyből 13 a szabályozói megfelelés eredménye.
#3 Deutsche Bank: “API First” és embedded finance modell
Szinte minden banki területen az API-k színes skáláját kínálja fejlesztői portálján; jelenleg 30 API-t kínál, melyből 10 szabályozás alapján kötelező, 8 ügyfélazonosítást, -hitelesítést támogató API és találunk hitelminősítést, hűségprogramokat, kereskedést támogató API-kat is. A DB fejlesztői környezetet és sandbox-ot is kínál a hálózatába tartozó harmadik feles partnereinek.
Az API-k harmadik feles szolgáltatók alkalmazásaiba integrálásával a partnerek többek között a DB számla- és kártyatermékeit is kínálhatják saját ügyfélkörük számára.
BNPL megoldást fejleszt a Deutsche Bank webshopoknak, online piactereknek, 2022.07.15.
Jön a Deutsche Bank a GDPR-szuperplatformmal. Mesterkulcs a PSD2 ellensúlyozásához, az adatalapú működéshez, 2018.02.26.
Szuperplatformot épít a Deutsche Bank. Készülés a PSD2-re és a fintech-re, 2017.05.21.
#4 Komercni banka: túl a szabályozói megfelelésen
A bank API programja 3 pilléren áll: nyílt hozzáférésű API-k ( devizaváltás, jelzálogkalkulátor), partneri együttműködések alapján ügyféladatokhoz hozzáférést biztosító API-k és a PSD2 kötelező API-k.
Az egyik legnagyobb cseh számlázó megoldás, a Fakturoid pl. a Komercni Banka PSD2-s API-jait használja az egyéni vállalkozók és kisvállalkozások számlázási és banki folyamatainak egyszerűsítésére.
Elindult a PSD2, a nyílt bankolás felülvizsgálata. Jön a PSD3, az open finance, 2022.05.31.
Nyílt bankolásra épülő projektek előkészítésében, számlainformációs (AISP), vagy fizetés-kezdeményezési szolgáltatás kialakításában segítséget nyújt a FinTechZone kiadója, a FinTech Group Kft., a témában a legtöbb tapasztalattal rendelkező hazai szakmai csapat. Kapcsolatfelvétel itt.
Hogyan lesznek a bankokból tech cégek? Valóban ez az út a bankok számára? Hogyan látják az érintettek, a bankok, a fintech cégek és jegybank? Ezekkel a kérdésekkel is részletesen foglalkozunk 2022. október 12-én a hatodik FinTechShow-n. Részletek itt.
Címlapfotó forrása: Jonathunder,  Wikipedia. Licence: CC BY-SA 3.0
← Van, ahol működik az egyszerűsített online bankváltás! Itthon 6 éve létezik, de szinte láthatatlan a bankok oldalán Nyílt bankolásra épülő fizetési megoldást vezet be a Wizz Air →
A Magyar Telekomnál szabályozással, majd “smart” projektekkel foglakozott. A pénzügyi szektorban végmenő digitális transzformáció kísértetiesen hasonlít a telko iparág átalakulására, így korábbi tapasztalatait most a digi pénzügyek világában hasznosítja. Ha ma lenne óvodás, akkor a PSD2 lenne belevarrva a takarójába. A #regtech trendeket és megoldásokat is vizsgálja a szabályozói kihívások mellett. #banktech #regtechguru
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.